Balanophoraceae
Store norske leksikon,Biologi,Planteriket,Dekkfrøete planter,Tofrøbladete planter,Sandeltreordenen,Balanophoraceae
Balanophoraceae er en tropisk plantefamilie med om lag 44 arter klorofylløse parasitter på røttene til andre planter.
Utseende Plantenes jordstengler vokser ut fra store underjordiske knoller og danner haustorium som kobler seg på røttene til vertsplantene. Blomsterstanden er endestilte klaser der de svært små, enkjønna blomstene sitter svært tett sammen. Før blomstring kan de klubbeforma blomsterstandene ligne på sopper. Utbredelse Artene i familien finnes over hele Jordas tropiske områder og finnes også i noen mer tempererte områder som Sør-Afrika, Japan og New Zealand. Bruk Plantene er rike på stivelse og et voksaktig stoff, balanoforin, som brenner med lysende flamme når det antennes. I Colombia og Brasil brukes Langsdorffia hypogaea som lys, og blir budt frem til salgs på torget i byene. På Java brukes Balanophora chupta på lignende måte. Les mer i Store norske leksikon blomsterplanter